

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 26.oktobrī **Nr.609**

(prot. Nr.35; 23.§)

**Par nomas tiesību izsoli**

 Pamatojoties uz likuma “Par pašvaldībām” 15.panta pirmās daļas 10.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, 6.1 panta pirmo daļu, Ministru kabineta 2010.gada 8.jūnija noteikumu Nr.515 “Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 7., 11., 22. un 66.punktu, SIA “Eiroeksperts” (vienotais reģistrācijas Nr.40003650352, LĪVA kompetences uzraudzības biroja 01.02.2016. Kompetences sertifikāts nekustamā īpašuma, kustamās mantas un uzņēmējdarbības (biznesa) vērtēšanā Nr.1) 05.10.2017. nekustamā īpašuma – nākotnē jaunizbūvētas ražošanas ēkas Mendeļejeva ielā 5, Daugavpilī, iespējamās nomas maksas novērtējumu Nr.2017/L4900/1480, ņemot vērā Ministru kabineta noteikumu 2015.gada 10.novembra Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi” 33.punktu, sagatavojot pamatojošo dokumentāciju projekta iesniegumam “Daugavpils pilsētas Ziemeļu rūpnieciskās zonas publiskās infrastruktūras attīstība II kārta”, Daugavpils pilsētas domes Īpašuma komitejas 2017.gada 19.oktobra sēdes protokolu Nr.15, Finanšu komitejas 2017.gada 19.oktobra sēdes protokolu Nr.9, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Rīkot projektētās rūpnieciskās ražošanas ēkas ar kopējo platību 3082 m2, kas tiks uzbūvēta uz Daugavpils pilsētas pašvaldībai piederoša zemesgabala ar kadastra Nr.0500 007 1505 Mendeļejeva ielā 5, Daugavpilī, turpmāk – nomas objekts, nomas tiesību mutisko izsoli ar augšupejošu soli.

 2. Apstiprināt nomas objekta nomas maksas sākumcenu - 1,50 EUR (viens eiro un 50 centi) par 1 (viens) m2 mēnesī un nomas objekta iznomāšanas termiņu – 12 gadi.

 3. Apstiprināt publicējamo Informāciju par nomas objektu (1.pielikums).

 4. Apstiprināt nomas objekta nomas tiesību izsoles noteikumus (2.pielikums).

 5. Nomas objekta nomas tiesību izsoli veikt izsoles komisijai šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs.

Komisijas priekšsēdētāja

vietniece: M.Dimitrijeva, Domes Juridiskā departamenta vadītāja vietniece.

Komisijas locekļi: S.Krapivina , Domes Attīstības departamenta Projektu nodaļas vadītāja;

 A.Vilcāne, Domes Īpašuma pārvaldīšanas departamenta Īpašuma atsavināšanas un iznomāšanas daļas vadītāja.

 6. Informāciju par nomas objektu (1.pielikums) publicēt Daugavpils pilsētas pašvaldības mājas lapā internetā [www.daugavpils.lv](http://www.daugavpils.lv/) (sadaļā “Īpašumi” → “Neapdzīvojamo telpu noma” → „Izsoles”), kā arī izvietot Daugavpils pilsētas domes telpās K.Valdemāra ielā 1, Daugavpilī, un redzamā vietā uz nekustamā īpašuma Mendeļejeva ielā 5, Daugavpilī.

 7. Daugavpils pilsētas domes Īpašuma pārvaldīšanas departamentam, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvēju (3.pielikums).

Pielikumā: 1. Informācija par nomas objektu.

 2. Nomas objekta nomas tiesību izsoles noteikumi.

 3. Nomas līguma projekts.

Daugavpils pilsētas domes priekšsēdētājs *(personiskais paraksts)* R.Eigims